
Uznesenie Krajský súd v Banskej Bystrici v právnej veci navrhovateľa : Bc. N. H., narodený XX. XX. XXXX, bytom X., S. XX, zastúpený advokátkou JUDr. Vierou Rubaninskou, Advokátska kancelária Banská Bystrica, Horná 27, proti odporcom: 1/ Z. H., narodený XX. XX. XXXX, bytom O., Y. XXX/X, zastúpený JUDr. Ľubicou Flíderovou, advokátkou, Advokátska kancelária Zvolen, Trhová 1, 2/ K. H., narodený XX. XX. XXXX, bytom I., V. XXX/XX, 3/ H. H., narodená XX. XX. XXXX, bytom I., I. XXX/X, zastúpená splnomocneným zástupcom K. H., odporcom v rade 2/, 5/ M. H., narodená XX. XX. XXXX, bytom E., K. XXXX/XX, zastúpená JUDr. Ľubicou Flíderovou, ustanovenou advokátkou, Advokátska kancelária Zvolen, Trhová č.1, o návrhu na zrušenie a vyporiadanie podielového spoluvlastníctva, o odvolaní odporcov v 1/ a 5/ rade proti uzneseniu Okresného súdu Zvolen č. k. 6C/59/2010 - 270 zo dňa 10. 10. 2014, takto
r o z h o d o l :
Uznesenie okresného súdu m e n í tak, že konanie p r e r u š u j e do právoplatného skončenia konania vedeného Okresným súdom Zvolen pod sp. zn. 17C/76/2014 vo výroku o určení, že „navrhovateľka M. H., rodená H., narodená XX. XX. XXXX, K. XXXX/XX, E., je podielovou spoluvlastníčkou pozemkov, zameraných geometrickým plánom vyhotoviteľa, F.. Z. N., Geodetické a kartografické práce, X. XXXX/ XX, E., č. 12/2004 zo dňa 01. 03. 2004, oddelených od parc. KN - E č. XXXX/XX, zapísanej v katastri nehnuteľností pre okres O., obec a kat. územie X. na LV č. XXX, ako diel č. XX, parc. KN - C č. XXXX o výmere 1830 m2, zastavané plochy a nádvoria diel 40, parc. KNC - č. XXXX o výmere 536 m2, záhrady, spoluvlastnícky podiel vo veľkosti 4/48-ín v pomere k celku“.
o d ô v o d n e n i e :
Napadnutým uznesením okresný súd zamietol návrh odporcov v 1/ a 5/ rade na prerušenie konania majúc za to, že v konaní vedenom Okresným súdom Zvolen pod sp. zn. 17C/76/2014 sa žalobca domáha určenia spoluvlastníckeho práva (podielu) k nehnuteľnostiam v katastri obce X., okres O., zapísaných na LV č. XXXX, XXXX, XXXX a XXXX. Predmetom tohto konania sú nehnuteľnosti zapísané na LV č. XXXX (správne LV č. XXXX - pozn. odvolacieho súdu) a XXX. Súd preto nevidel dôvod, pre ktorý by bolo potrebné konanie o vyporiadanie podielového spoluvlastníctva k nehnuteľnostiam zapísaným na LV č. XXXX a XXX prerušiť. Podľa názoru okresného súdu rozhodnutie súdu v konaní vedenom pod sp. zn. 17C/76/2014 nebude mať vplyv pre rozhodnutie súdu v tomto konaní.
Proti uzneseniu okresného súdu podali v zákonnej 15 dňovej lehote odvolanie odporcovia v rade 1/ a 5/ prostredníctvom svojej právnej zástupkyne. Uviedli, že súd prvého stupňa nesprávne vyhodnotil ním zistené skutočnosti a následne nesprávne právne rozhodol. Predmetom konania OS Zvolen 17C/76/2014 je návrh, ktorým sa odporkyňa v 5/ rade M. H., domáha určenia vlastníckeho práva, okrem iného aj k nehnuteľnostiam, resp. spoluvlastníckemu podielu 4/48-inách, zapísaných v KN pre okres E., obec a kat. úz. X. na LV č. XXX, ako parcela KN - E XXXX/XX, a to k novovytvoreným nehnuteľnostiam, ktoré vznikli odčlenením na základe zamerania geometrickým plánom vyhotoviteľa, F.. Z. N. č. 12/2004 zo dňa 01. 03. 2004, ako diel č. 39, parc. KN - C č. XXXX zastavané plochy a nádvoria vo výmere 1830 m2, a ako diel 40, parc. KNC - č. XXXX záhrady vo výmere 536 m2. Podľa ich tvrdenia, nakoľko v rámci pokračujúcej notárskej zápisnice notárky JUDr. Anny Máčajovej NZ 31597/2007, N 149/2006 zo dňa
10. 08. 2007 bol dodatočne vyhotovený geometrický plán, ktorý bol podkladom, spolu s osvedčením N 149/2006 titulom k zápisu vlastníckych práv súčasných evidenčných vlastníkov k nehnuteľnostiam zapísaných na LV č. XXXX pre okres O., kat. úz. X., je nesporné, že skutočne sa jedná o totožné nehnuteľnosti v oboch konania „tunajšieho“ súdu, teda, konaniach 6C/59/2010 a 17C/76/2014. Dôkazmi ich tvrdených skutočností podľa nich, je okrem spisu OS Zvolen sp. zn. 17C/76/2014, aj zápis na LV č. XXXX pre obec, kat. úz. X., ako poznámka P - 186/14 o začatí súdneho konania o určenie vlastníckeho práva k predmetným nehnuteľnostiam zapísaná na základe návrhu navrhovateľky M. H. zo dňa 04. 09. 2014. Uznesenie okresného súdu žiadali zmeniť a návrhu na prerušenie konania vyhovieť.
Krajský súd v Banskej Bystrici, ako súd odvolací, odvolanie prejednal viazaný rozsahom a dôvodmi odvolania podľa ust. § 212 ods. 1 O. s. p. bez nariadenia pojednávania na prejednanie odvolania podľa ust. § 214 ods. 1, 2 O. s. p. a uznesenie okresného súdu podľa ust. § 220 O. s. p. zmenil z nasledovných dôvodov :
Predmetom konania v súdenej veci je zrušenie a vyporiadanie podielového spoluvlastníctva účastníkov konania k nehnuteľnostiam zapísaným na LV č. XXXX pre okres O., obec a katastrálne územie X., ako parc. KN č. XXXX/X o výmere 1.487 m2 - zastavané plochy a nádvoria a parcela KN č. XXXX/X záhrady o výmere 438 m2, ktorých spoluvlastníkmi sú navrhovateľ pod B1 a 3 v 96/160-inách, odporca v 2/ rade pod B2 v 48/160-inách a odporca v 1/ rade v 16/160-iných, ako aj k nehnuteľnostiam zapísaných na LV č. XXX pre okres O., obec a katastrálne územie O. ako rodinný dom súpisného čísla XX na parcele KN č. XXXX/X, ktorých spoluvlastníkmi sú navrhovateľ pod B1 v 6/8-inách, odporca v 3/ rade pod B4 v 1/8- ine, odporca v 1/ rade pod B6 v 1/32, a pod B10 v podiele 1/192, ako aj v podieloch, ktoré boli vedené pod B7 na odporkyňu pôvodne 4/ rade S. H. pod B7 v 1/32 a pod B11 v 1/192 a ďalej na odporkyňu v 5/ rade pod B8 1/32, pod B9 v 4/192.
Odvolací súd z návrhu na začatie konania vo veci vedenej pod sp. zn. 17C/76/2014 (č. l. 303 spisu) zistil, že uvedeným návrhom sa navrhovateľka M. H. (v konaní pod sp. zn. 6C/59/2010 odporkyňa v 5/ rade) domáha voči odporcom v 1/ až 148/ rade, okrem iného, že je podielovou spoluvlastníčkou pozemkov nachádzajúcich sa v obci X., zapísaných v Katastri nehnuteľností vedenom Okresným úradom O., odborom katastra pre okres O., obec a katastrálne územie X. na LV č. XXX v časti A/Majetková podstata : parcely registra „E“ evidované na mape určeného operátu, parc. č. XXXX/XX o výmere 189053 m2 trvalé trávne porasty, v časti B/ Vlastníci, por. č. 152 H. M., nar. XX. XX. XXXX, E., K. č. XXXX, spoluvlastnícky podiel vo veľkosti 7290/1399680-inách v pomere k celku a por. č. 179 H. M. ..., spoluvlastnícky podiel vo veľkosti 29160/8398080-inách v pomere k celku, spolu vo veľkosti 72900/8398080-iných v pomere k celku, pričom v petite žiada určiť, že navrhovateľka je podielovou spoluvlastníčkou pozemkov „zameraných geometrickým plánom vyhotoviteľa F.. Z. N. ... č. 12/2004 zo dňa 01. 03. 2004 oddelených od parc. KN-E č. XXXX/XX, zapísanej ... na LV č. XXX ako diel 39, parc. KN - C č. XXXX o výmere 1830 m2, zastavané plochy a nádvoria, diel 40, parc. KN - C č. XXXX o výmere 536 m2, záhrady, spoluvlastnícky podiel vo veľkosti 4/48-ín v pomere k celku. V skratke povedané, odporkyňa v 5/ rade ako navrhovateľka v konaní sp. zn. 17C/76/2014 tvrdí, že je podielovou spoluvlastníčkou parcely KN č. XXXX a XXXX podľa zamerania geometrickým plánom v roku 2004 oddelených z parcely KN - E XXXX/XX, vedené na LV č. XXX kat. úz. X. v 4/48-inách. Podľa tvrdenia navrhovateľa v konaní 6C/59/2010 sú účastníci konania podieloví spoluvlastníci KN parciel č. XXXX/X a XXXX/X v súčasnosti vedených na LV č. XXXX, kat. úz. X. a rodinného domu č. XX evidovaného na LV č. XXX kat. úz. X., ktoré podľa grafickej časti na č. l. 56 spisu, vznikli rozdelením z pôvodnej parcely KN č. XXXX a XXXX na parcely KN č. XXXX/X a XXXX/X, poťažne XXXX/X a XXXX/X (pôvodne parcely č. XXXX/XXX a XXXX/XXX). Keďže odporkyňa v 5/ rade ako navrhovateľka žiada určiť, že je podielovou spoluvlastníčkou parcely KN č. XXXX a XXXX a navrhovateľ v tomto konaní žiada zrušiť a vyporiadať podielové spoluvlastníctvo k pozemkom parcela KN č. XXXX/X a XXXX/X a k rodinnému domu č. XX, podľa názoru odvolacieho súdu sa v konaní okresného súdu pod sp. zn. 17C/76/2014 rieši otázka, ktorá môže mať význam pre rozhodnutie súdu vzhľadom k tej skutočnosti, že v prípade úspechu navrhovateľky (odporkyne v 5/ rade) v konaní by sa odporkyňa v 5/ rade stala podielovou spoluvlastníčkou parciel KN č. XXXX a XXXX (z ktorých vznikli parcely č. KN XXXX/X a XXXX/X), ktorých podielovou spoluvlastníčkou v súčasnosti nie je, resp. nie je vedená ako ich podielová spoluvlastníčka.
Vzhľadom na uvedené odvolací súd uznesenie okresného súdu, ktorým návrh na prerušenie konania zamietol, podľa § 109 ods. 2 písm. c) O. s. p., podľa ktorého ustanovenia, pokiaľ súd neurobí iné vhodné
opatrenia, môže konanie prerušiť, ak prebieha konanie, v ktorom sa rieši otázka, ktorá môže mať význam pre rozhodnutie súdu, alebo ak súd dal na takéto konanie podnet. Odvolací súd len poznamenáva, že v konaní už nekonal s odporkyňou v 4/ rade S. H. vzhľadom k tomu, že konanie voči nej bolo uznesením okresného súdu č. k. 6C/59/2010-291 zo dňa 22. 01. 2015 zastavené a rozhodnutie nadobudlo právoplatnosť 18. 02. 2015.
Rozhodnutie bolo prijaté senátom odvolacieho súdu v pomere hlasov 3:0.
Poučenie:
Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6710206904.2 (dáta aktuálne k 9. 11. 2026). Záväzné je znenie zverejnené súdom.




